CELEX: 62016CN0191
Language: hr
Date: 2016-04-05 00:00:00
Title: Predmet C-191/16: Zahtjev za prethodnu odluku koji je 5. travnja 2016. uputio Landesgericht Berlin (Njemačka) – Romano Pisciotti protiv Savezne Republike Njemačke

25.7.2016   
            
            
               HR
            
            
               Službeni list Europske unije
            
            
               C 270/29
            
         Zahtjev za prethodnu odluku koji je 5. travnja 2016. uputio Landesgericht Berlin (Njemačka) – Romano Pisciotti protiv Savezne Republike Njemačke
   (Predmet C-191/16)
   (2016/C 270/33)
   Jezik postupka: njemački
   
      Sud koji je uputio zahtjev
   
   Landesgericht Berlin
   
      Stranke glavnog postupka
   
   
      Tužitelj: Romano Pisciotti
   
      Tuženik: Savezna Republika Njemačka
   
      Prethodna pitanja
   
   
               1.
            
            
               
                           (a)
                        
                        
                           Jesu li izručivanja između države članice i treće države materija koja, neovisno o pojedinačnom slučaju, nikad ne ulazi u materijalno područje primjene Ugovorâ tako da ne treba uzeti u obzir zabranu diskriminacije iz prava Unije sadržanu u članku 18. stavku 1. UFEU-a u okviru (doslovne) primjene određenog ustavnopravnog pravila (ovdje: članka 16. stavka 2. prve rečenice Temeljnog zakona), koje zabranjuje jedino izručivanje vlastitih državljana u treće države?
                        
                     
                           (b)
                        
                        
                           Ako je odgovor na ovo pitanje potvrdan: Treba li na prvo pitanje drugačije odgovoriti ako je riječ o izručivanjima između države članice i Sjedinjenih Američkih Država koja se temelje na Sporazumu o izručivanju između Europske unije i Sjedinjenih Američkih Država?
                        
                     
         
               2.
            
            
               Ako nije od samog početka isključena primjena Ugovorâ na izručivanja između država članica i Sjedinjenih Američkih Država:
               Treba li članak 18. stavak 1. UFEU-a i relevantnu sudsku praksu Suda o njemu tumačiti na način da država članica neopravdano krši zabranu diskriminacije iz članka 18. stavka 1. UFEU-a ako, u slučaju zahtjevâ trećih država za izručenje, na temelju ustavnopravnog pravila (ovdje: članka 16. stavka 2. prve rečenice Temeljnog zakona) različito postupa prema vlastitim državljanima i državljanima drugih država članica Europske unije tako da izručuje samo potonje?
            
         
               3.
            
            
               Ako se u gorenavedenim slučajevima utvrdi povreda opće zabrane diskriminacije iz članka 18. stavka 1. UFEU-a:
               Treba li sudsku praksu Suda Europske unije tumačiti na način da, u slučaju poput predmetnog, u kojem je odobrenje izručenja od strane nadležnog tijela nužno podvrgnuto nadzoru zakonitosti u okviru sudskog postupaka čiji ishod obvezuje tijelo samo kad je izručenje proglašeno nedopuštenim, može postojati ozbiljna povreda već u slučaju obične povrede zabrane diskriminacije iz članka 18. stavka 1. UFEU-a ili je za postojanje ozbiljne povrede nužna očita povreda?
            
         
               4.
            
            
               Ako nije nužna očita povreda:
               Treba li sudsku praksu Suda Europske unije tumačiti na način da treba isključiti postojanje dovoljno ozbiljne povrede u slučaju poput predmetnog Već zbog toga što, kad ne postoji sudska praksa Suda u vezi konkretnim slučajem (ovdje: materijalna primjenjivost opće zabrane diskriminacije iz članka 18. stavka 1. UFEU-a prilikom izručivanja između država članica i Sjedinjenih Američkih Država), najviše nacionalno izvršno tijelo za obrazloženje svoje odluke može uputiti na njezinu sukladnost s ranije donesenim odlukama nacionalnih sudova u istom predmetu?